42 
ulraque plicis transversalibus, subparalielis rugulosa apparet. Externa membrana 
cutis, interna autem faucium et oris continuationem sistit. Inter utramque mem- 
branam musculi varii et maxima ex parte valde expansi reperiuntur, musculis apud 
alia animalia os Iiyoides et pharyngem moventibus analogi. Duvernoyus utpote 
musculos huncce saccum componentes affert geniohyoideos, sternohyoideos, 
slernolhyreoideos, ceratohyoideos (hyoglossum) et mylohyoideum, quibus autem 
addendos puto digastricum et conslrictores pharyngis. Saccus enim gularis, prae- 
sertim posterior ejus extremitas, ex parte pharyngis superioris extremitatis dilatatio 
considerandus mihi videtur, cujus quidem facti Duvernoyus non meminit, dum 
sacci parietes tantummodo ex ,,le plancher mou de la cavile' buccale" formatos 
esse statuere videatur. Musculus geniohyoideus fibris frequentibus ab osse hyoideo 
exoritur, deinde vero in linea media inferioris sacci partis discurrens, musculum 
angustissimum et longissimum exhibet, qui margini interno apicis mandibulae 
affigitur. Sternohyoidei et slernothyreoidei nihil peculiaris habent. Ceralohyoi- 
deus est musculus angustissimus, linearis, ab ossis hyoidis cornu cujusvis lateris 
originem ducens, qui corpori ossis hyoidis parte sua tendinosa inseritur. Mylo- 
hyoideus fibras offert frequentissimas a mandibulae ramorum inferiore margine loto 
ad sacci lineam mediam tendentes et quasi membranam muscularem constituentes. 
Digastricos musculos libras illas appello, quae e capitis lateribus a parte capitis 
posteriore antrorsum vergunt et cum fibris mylohyoidei in eodem plano conspiciun- 
tur. Constrictorum pharyngis partes fibrae musculares considerandae mihi videntur, 
quae juxta fibras musculorum geniohyoideorum ab ossis hyoidei ramis originem ducen- 
tes late expansae ex inferiore sacci parte sursum et antrorsum vergunt et, quum in ul- 
teriore decursu a musculo mylohyoideo et digastrico sint obtectae, magis internae ap- 
parent. Musculorum modo commemoratorum exterior facies a strato tendineo, e fibris 
a mandibula venientibus et retrorsum subarcuatis composito situ contrario discurrente 
obducitur, quod quidem fasciae colli analogon statuendum videtur, cui tamen 
talem contractionis et expansionis vim, qualem Duvernoyus adscripsil, neutiquam 
tribuerem. Nec ea etiam opus est, quum musculorum in sacco gulari obvenien- 
tium copia tanta sit, ut motus ejus facillime explicari possint. Ad enutriendum 
